smcproject/ml-wiki-sentences huggingface dataset:
പ്രാദേശിക നാരങ്ങാ കർഷകയും സമ്പന്നയായ ക്ലീവ്‌ലാൻഡ് സ്വദേശിനിയുമായിരുന്ന ജൂലിയ ടട്ടിൽ ആണ് നഗരം പണിതുയർത്തപ്പെട്ട ഭൂമിയുടെ യഥാർത്ഥ ഉടമ.
പത്തൊൻപതാം നൂറ്റാണ്ടിന്റെ അവസാനത്തിൽ ഈ പ്രദേശം "ബിസ്‌കെയ്ൻ ബേ കൺട്രി" എന്നറിയപ്പെടുകയും റിപ്പോർട്ടുകൾ ഇതിനെ ഒരു വന്യത വാഗ്ദാനം ചെയ്യുന്നിടമായും "ഫ്ലോറിഡയിലെ ഏറ്റവും മികച്ച കെട്ടിട നിർമ്മാണ സ്ഥലങ്ങളിൽ ഒന്ന്" എന്നും വിശേഷിപ്പിച്ചു.
1894-95 ലെ ഗ്രേറ്റ് ഫ്രീസ് മയാമിയുടെ വളർച്ചയെ ത്വരിതഗതിയിലാക്കി, കാരണം ഫ്ലോറിഡയിലെ വിളകൾ മാത്രമാണ് ഈ അതിശൈത്യത്തിൽ അവശേഷിച്ചത്.
ജൂലിയ ടട്ടിൽ റെയിൽ‌വേ വ്യവസായി ഹെൻ‌റി ഫ്ലാഗ്ലറെ തന്റെ ഫ്ലോറിഡ ഈസ്റ്റ് കോസ്റ്റ് റെയിൽ‌വേ ഈ പ്രദേശത്തേക്ക് വ്യാപിപ്പിക്കേണ്ടതിന്റെ ആവശ്യകത ബോധ്യപ്പെടുത്തുകയും അതിനാൽ അവർ "ദ മദർ ഓഫ് മയാമി" എന്നറിയപ്പെടുകയും ചെയ്തു.
വെറും 300 ൽ അധികം ജനസംഖ്യയുള്ള മയാമി 1896 ജൂലൈ 28 ന് ഔദ്യോഗികമായി ഒരു നഗരമായി സംയോജിപ്പിക്കപ്പെട്ടു.
ഓകീച്ചോബി തടാകത്തിന്റെ ചരിത്രനാമമായ മയൈമിയിൽനിന്നും ചുറ്റുപാടുമുള്ള തദ്ദേശീയരിൽനിന്നും ഉരുത്തിരിഞ്ഞ മയാമി നദിയുടെ പേര് നഗരത്തിനും നൽകപ്പെട്ടു.
മയാമിയുടെ ആദ്യകാല വികസനത്തിൽ ആഫ്രിക്കൻ അമേരിക്കൻ അധ്വാനം ഒരു നിർണായക പങ്ക് വഹിച്ചിരുന്നു.
ഇരുപതാം നൂറ്റാണ്ടിന്റെ തുടക്കത്തിൽ, ബഹാമാസിൽ നിന്നും ആഫ്രിക്കൻ-അമേരിക്കക്കാരിൽ നിന്നുമുള്ള കുടിയേറ്റക്കാർ നഗരത്തിലെ ജനസംഖ്യയുടെ 40 ശതമാനമായിരുന്നു..
നഗരത്തിന്റെ വളർച്ചയിൽ അവരുടെ പങ്ക് ഗണ്യമായി ഉണ്ടായിരുന്നിട്ടും, അവരുടെ സമൂഹം ഒരു ചെറിയ ഇടത്തിൽ മാത്രമായി പരിമിതപ്പെടുത്തപ്പെട്ടു.
ഭൂവുടമകൾ അവന്യൂ ജെക്ക് ചുറ്റുമുള്ള പ്രദേശത്ത് ആഫ്രിക്കൻ-അമേരിക്കൻ വംശജർക്ക് വീടുകൾ വാടകയ്ക്ക് കൊടുക്കാൻ തുടങ്ങിയപ്പോൾ (പിന്നീട് അത് NW ഫിഫ്ത്ത് അവന്യൂ ആയി മാറി), ടോർച്ചുമായി വെള്ളക്കാരായ ഒരു സംഘം അയൽപക്കത്തുകൂടി മാർച്ച് ചെയ്യുകയും താമസക്കാർ പ്രദേശത്തുനിന്നു മാറിയില്ലെങ്കിൽ ബോംബാക്രമണം നടത്തുമെന്ന് മുന്നറിയിപ്പ് നൽകുകയും ചെയ്തു.
1920 കളിലെ ഫ്ലോറിഡയുടെ വികസനത്തിലേയ്ക്കുള്ള കുതിച്ചുചാട്ടം, 1926 ലെ മയാമി ചുഴലിക്കാറ്റ്, 1930 കളിലെ മഹാമാന്ദ്യം എന്നിവയാൽ മന്ദഗതിയിലായി.
രണ്ടാം ലോക മഹായുദ്ധം തുടങ്ങിയപ്പോൾ, ഫ്ലോറിഡയുടെ തെക്കൻ തീരത്തെ അതിന്റെ തന്ത്രപരമായ സ്ഥാനകാരണം ജർമൻ അന്തർവാഹിനികൾക്കെതിരായ യുഎസ് പ്രതിരോധത്തിനുള്ള ഒരു താവളമായി മയാമി മാറി.
ഇത് മയാമിയിലെ ജനസംഖ്യയിൽ വർദ്ധനവ് വരുത്തുകയും 1940 ആയപ്പോഴേക്കും 172,172 ആളുകൾ നഗരത്തിൽ താമസിക്കുകയും ചെയ്തു.
നഗരത്തിലെ ദ്രുതഗതിയിലുള്ള വളർച്ചയിൽ നിന്നുവന്നതാണ് നഗരത്തിന്റെ വിളിപ്പേരായ, ദി മാജിക് സിറ്റി എന്നത്.
ശൈത്യകാല സന്ദർശകരുടെ ശ്രദ്ധയിൽപ്പെട്ട ഈ നഗരം ഒരു വർഷം മുതൽ അടുത്ത വർഷം വരെയുള്ള സമയത്ത് വളരെയധികം വളർന്നുവെന്നും അത് ഒരു മാജിക് പോലെയാണെന്നും അഭിപ്രായപ്പെട്ടിരുന്നു.
1959 ലെ വിപ്ലവത്തെത്തുടർന്ന് ഫിഡൽ കാസ്ട്രോ ക്യൂബയിൽ അധികാരത്തിലെത്തിയതിനുശേഷം, സമ്പന്നരായ നിരവധി ക്യൂബക്കാർ മയാമിയിൽ അഭയം തേടുകയും ഇത് നഗരത്തിലെ ജനസംഖ്യ കൂടുതൽ വർദ്ധിപ്പിക്കുകയും ചെയ്തു.
1980 കളിലും 1990 കളിലും ന്യൂ സൗത്ത് വികസനത്തിന്റെ ഭാഗമായി മയാമിയിൽ പുതിയ ബിസിനസ്സുകളും സാംസ്കാരിക സൌകര്യങ്ങളും വികസിപ്പിക്കപ്പെട്ടു.
അതേസമയംതന്നെ, തെക്കൻ ഫ്ലോറിഡ മയക്കുമരുന്ന് യുദ്ധങ്ങൾ, ഹെയ്തിയിൽ നിന്നും ലാറ്റിൻ അമേരിക്കയിൽ നിന്നുമുള്ള കുടിയേറ്റങ്ങൾ, ആൻഡ്രൂ ചുഴലിക്കാറ്റിന്റെ വ്യാപകമായ നാശം എന്നിവയുമായി ബന്ധപ്പെട്ട് നിരവെധി സാമൂഹിക പ്രശ്‌നങ്ങൾ നേരിട്ടു.
വംശീയവും സാംസ്കാരികവുമായ പിരിമുറുക്കങ്ങൾ ചിലപ്പോൾ ജ്വലിച്ചുയർന്നുവെങ്കിലും ഇരുപതാം നൂറ്റാണ്ടിന്റെ അവസാന പകുതിയിൽ നഗരം ഒരു പ്രധാന അന്താരാഷ്ട്ര, സാമ്പത്തിക, സാംസ്കാരിക കേന്ദ്രമായി വികസിച്ചു.
സ്പാനിഷ് സംസാരിക്കുന്നവർ ഭൂരിപക്ഷമുള്ള രണ്ടാമത്തെ വലിയ യുഎസ് നഗരമാണിത് ( ടെക്സസിലെ എൽ പാസോയ്ക്ക് ശേഷം) എന്നതുപോലെതന്നെ ക്യൂബൻ-അമേരിക്കൻ ബഹുസ്വരതയുള്ള ഏറ്റവും വലിയ നഗരവുംകൂടിയാണിത്.
ഭൂമിശാസ്ത്രം അവലംബം പുറത്തേയ്ക്കുള്ള കണ്ണികൾ Miami വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് Travel ഗൈഡ് വിക്കിവൊയേജിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് സിറ്റി ഓഫ് മയാമി – ഔദ്യോഗിക സൈറ്റ് സിറ്റി ഓഫ് മയാമി ഗവർണ്മെന്റ് Archived 2008-05-14 at the Wayback Machine ഗ്രേറ്റർ മയാമി കൺവെൻഷൻ ആൻഡ് വിസിറ്റേഴ്സ് ബ്യൂറോ U.S. Census Bureau – Census 2000 Demographic Profile Highlights for City of Miami Archived 2020-02-12 at archive.today Miami-Dade Municipalities Archived 2016-03-11 at the Wayback Machine U.S. Geological Survey Geographic Names Information System: City of Miami
ഇന്ത്യൻ കരാർ നിയമം 1872 ഇംഗ്ലീഷ് വിലാസം https://ml.wikipedia.org/wiki/Indian_Contract_Act,_1872
ഇന്ത്യയിൽ കരാറുമായി ബന്ധപ്പെട്ട നിയമസംഹിതിയാണ് ഇന്ത്യൻ കരാർ നിയമം, 1872 .
1872 സെപ്റ്റംബർ 1ന് ഇന്ത്യയിൽ നിലവിൽ വന്ന ഇന്ത്യൻ കരാർ നിയമം ജമ്മു കശ്മീർ ഒഴികെയുള്ള രാജ്യത്തെ മുഴുവൻ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും ബാധകമാണ്.
ഇന്ത്യൻ കരാര നിയമത്തിൽ 238 വകുപ്പുകളാണുള്ളത്.
ഇതിലെ 76 മുതൽ 123 കൂടിയ വകുപ്പുകൾ 1930-ലെ  Sales of Goods Act നിയമം വന്നതിനാൽ റദ്ദാക്കപ്പെട്ടിട്ടുണ്ട്.
മുമ്പുണ്ടായിരുന്ന 239 മുതൽ 266 കൂടിയ വകുപ്പുകൾ Indian Partnership Act 1932 നിയമമായതോടെ റദ്ദാക്കപ്പെട്ടിട്ടുണ്ട്.
1861ൽ ബ്രിട്ടീഷ് ഇന്ത്യയുടെ കീഴിലുണ്ടായിരുന്ന മൂന്നാമത് നിയമ കമ്മീഷനാണ് 1866ൽ ഇന്ത്യൻ കരാർ നിയമത്തിൻറെ കരട് രൂപം തയ്യാറാക്കിയത്.
അങ്ങനെ ഉണ്ടാക്കപ്പെട്ടിട്ടുള്ള കരട് നിയമം 1872ലെ ഒൻപതാം ആക്ട്‌ ആയി 1872 ഏപ്രിൽ 25ന് അംഗീകരിക്കപ്പെടുകയും 1872 സെപ്റ്റംബർ 1ന് പ്രാബല്യത്തിൽ വരുകയുമാണുണ്ടായത്.
ദൈനം ദിന ജീവിതത്തിൽ നാം അറിഞ്ഞും അറിയാതെയും പല വിധ കരാറുകളിൽ ഏർപ്പെടുന്നുണ്ട്.
കടയിൽ നിന്നും സാാധനങ്ങൾ വാങ്ങുമ്പോൾ, വാഹനത്തിൽ യാത്ര ചെയ്യുമ്പോൾ, തുടങ്ങി നിത്യ ജീവിതത്തിലെ എല്ലാ മേഖലയിലും പ്രത്യക്ഷമായോ പരോക്ഷമായോ ഉള്ളതും നിയമപരമായും അല്ലാത്തതുമായ  വിവിധങ്ങളായ കരാറുകളിൽ ഏർപ്പെടുന്നുണ്ട്.
ഇതിലെ Interpretation Clause - ൽ നിർദ്ദേശം (offer) , സ്വീകരിക്കൽ (acceptance), എഗ്രിമെന്റ് (agreement), കരാർ (contract)തുടങ്ങിയവ നിർവ്വചിക്കുന്നുണ്ട്.
ഇന്ത്യൻ കരാർ നിയമത്തിലെ 2(h) വകുപ്പ് പ്രകാരം, "കരാർ" എന്നത് രണ്ടോ അതിലധികമോ ആളുകൾ തമ്മിലുള്ള നിയമസാധുതയുള്ളതും പരസ്പര കടമയോടുകൂടിയുള്ളതുമായ ഉടമ്പടിയാണ്.
ആകെ 266 (നിലവിൽ 238) വകുപ്പുകൾ/സെക്ഷനുകൾ ഉൾക്കൊള്ളുന്ന ഇന്ത്യൻ കരാർ നിയമം, കരാറുമായി ബന്ധപെട്ട നിയമകാര്യങ്ങളുടെ അനന്തസാദ്ധ്യതകളെകുറിച്ച് ചർച്ചചെയ്യപ്പെട്ടതാണ്.
01 മുതൽ 75 വരെയുള്ള വകുപ്പുകൾ - കരാർ നിയമത്തിലെ പൊതുത്വതങ്ങളെക്കുറിച്ച് പ്രതിപാദിക്കുന്നു.
76 മുതൽ 123 വരെയുള്ള വകുപ്പുകൾ - കരാർ നിയമത്തിലെ ചരക്ക് വിൽപനയെ (ചരക്ക് കൈമാറ്റത്തെ) കുറിച്ച് പ്രതിപാദിക്കുന്നു.
124 മുതൽ 238 വരെയുള്ള വകുപ്പുകൾ - കരാർ നിയമത്തിലെ പ്രത്യേക കരാറുകളെ (ഉറപ്പ്, ഈട്‌, വാഗ്ദാനം, ജാമ്യം, പണയം എന്നിവയെ) കുറിച്ച് പ്രതിപാദിക്കുന്നു.
239 മുതൽ 266 വരെയുള്ള വകുപ്പുകൾ - കരാർ നിയമത്തിലെ പങ്കാളിത്തം/കൂട്ടുകച്ചവടം (പാർട്ട്ണർഷിപ്പ്) കുറിച്ച് പ്രതിപാദിക്കുന്നു.
- (ഇപ്പോളിത് നിലവിലില്ല)
2(b) - സ്വീകരിക്കൽ, ഉറപ്പ് 2(c) - വാഗ്ദാനം നൽകുന്നയാൾ (പ്രോമിസർ - Promisor), വാഗ്ദാനം ലഭിച്ചയാൾ (പ്രോമിസീ - Promisee) 2(d) - പരിഗണന 2(e) - എഗ്രിമെന്റ് 2(f) - അന്യോന്യമുള്ള വാഗ്ദത്തം 2(g) - അസാധുവായ എഗ്രിമെന്റ് 2(h) - കരാർ 2(i) - അസാധുവായെക്കാവുന്ന കരാർ 2(j) - അസാധുവായ കരാർ കരാറുകൾ
നിയമ സാധുതയെ അടിസ്ഥാനമാക്കി കരാറുകളെ രണ്ടായി തിരിക്കാം.
നിയമ പ്രാബല്യമുള്ളതും അല്ലാത്തതും.
ഉദാഹരണമായി "എ"  "ബി" യെ തന്റെ വീട്ടിലേക്ക് ഒരു ടീ പാർട്ടിക്കായി വിളിക്കുന്നു.
"ബി" ക്ഷണം സ്വീകരിക്കുന്നു.
ഇത് ഒരു സോഷ്യൽ എഗ്രിമെന്റ് മാത്രമാണ്.
ഇത് നിയമം അംഗീകരിക്കുന്ന കരാർ അല്ല.
അതിനാൽ തന്നെ "എ" അത്തരം ഒരു പാർട്ടി നടത്തിയില്ലെങ്കിൽ "ബി" യ്ക്ക് ആയത് നടപ്പാക്കിക്കിട്ടുവാൻ സാധിക്കുകയില്ല.
നേരെ മറിച്ച് "എ" തന്റെ കാർ  "ബി" എന്നയാൾക്ക് വിൽക്കുവാൻ തയ്യാറാണെന്ന് "ബി" യെ അറിയിക്കുന്നു.
"ബി" ഈ നിർദ്ദേശം സ്വീകരിക്കുന്നതോടൊപ്പം ഒരു എഗ്രിമെന്റ് നിലവിൽ വരുന്നു.
ഈ എഗ്രിമെന്റ് നിയമം അംഗീകരിക്കുന്നതും നടപ്പാക്കിക്കിട്ടുന്നതിനു നിയമ പ്രകാരം അവകാശമുള്ളതാണ്.
നിയമ പ്രാബല്യമുള്ള കരാറുകൾ
നിയമ സാധുതയുള്ള കരാറുകൾക്ക് താഴെ പറയുന്ന വസ്തുതകൾ നിർബന്ധമാണ്.
കരാറിൽ ഏർപ്പെടുന്ന കക്ഷികൾ അതിൽ ഏർപ്പെടാൻ നിയമപരമായി അവകാശമുള്ളവരായിരിക്കണം.
പ്രായപൂർത്തിയാകാത്തവർ, വസ്തുതകൾ ശരിയാം വണ്ണം മനസ്സിലാക്കാൻ പറ്റാതെയുള്ള മാനസിക രോഗികൾ തുടങ്ങിയവർ ഉണ്ടാക്കുന്ന കരാർ അസാധുവാണ്.
സ്വതന്ത്രമായ ഒരു സാഹചര്യത്തിൽ കൊടുത്ത സമ്മതത്തിന്റെ അടിസ്ഥാനത്തിൽ ഉണ്ടാക്കിയതായിരിക്കണം കരാർ.
കരാറിലേർപ്പെടുന്ന കക്ഷിയുടെ സമ്മതം, ചതി പ്രയോഗത്തിലൂടെയോ, ഭീഷണിപ്പെടുത്തിയോ, തെറ്റിദ്ധരിപ്പിച്ചോ നേടിയതായിരിക്കരുത്.
അതുപോലെത്തന്നെ അന്യായമായി സ്വാധീനം ചെലുത്തി സമ്മതം ലഭിക്കുന്നതും കരാറിന്റെ നിയമ പ്രാബല്യം നഷ്ടപ്പെടുത്തും.
കരാറിലെ കക്ഷികൾക്ക് വസ്തുതയെ സംബന്ധിച്ച് തെറ്റായ ധാരണ ഉണ്ടായിരിക്കെ ഉണ്ടാക്കിയ കരാറിനും നിയമ പ്രാബല്യമില്ല.
നിയമപ്രകാരമുള്ള പ്രതിഫലം ഉണ്ടായിരിക്കണം കരാറിന്റെ ഉദ്ദേശ്യം നിയമ വിരുദ്ധമോ നിയമ വ്യവസ്തകളെ പരാജയപ്പെടുത്തുന്നതോ മറ്റുള്ളവരെ ചതിക്കുവാൻ വേണ്ടിയുള്ളതോ അധാർമ്മികമോ പൊതു താൽപ്പര്യത്തിനു എതിരോ ആയിരിക്കരുത്.
അവലംബം ↑ http://comtax.up.nic.in/Miscellaneous%20Act/the-indian-contract-act-1872.pdf ↑ ↑
ചേർത്തല ബൈപാസ്
ആലപ്പുഴ ജില്ലയിലെ ചേർത്തല നഗരത്തിൽ കൂടെ കടന്നുപോകുന്ന ഒരു പ്രധാന റോഡാണ് ചേർത്തല ബൈപാസ് .
ദേശീയപാത 47 -ലെ ആദ്യകാല ബൈപാസ്സുകളിൽ ഒന്നാണ്  ചേർത്തല ബൈപാസ്.
തെക്ക് എക്സ്റേ  കവല  മുതൽ വടക്ക് ഒറ്റപ്പുന്ന വരെ ബന്ധിപ്പിക്കുന്ന ഒരു സമാന്തര പാതയാണിത് .
ഇത് ചേർത്തല നഗരത്തിലെ തിരക്കിൽപെടാതെ എളുപ്പത്തിൽ യാത്ര ചെയ്യാൻ സഹായകമാകുന്നു.
↑ {{ cite web }} : Check | url= value ( help ) ; Missing or empty | title= ( help )
എസ്.ആർ. ശ്രീനിവാസ വരദൻ ഇംഗ്ലീഷ് വിലാസം https://ml.wikipedia.org/wiki/S.
R._Srinivasa_Varadhan
ഇന്ത്യൻ വംശജനും, അമേരിയ്ക്കൻ പൗരത്വവുമുള്ള ഗണിതശാസ്ത്രജ്ഞനാണ് രംഗ അയ്യങ്കാർ ശ്രീനിവാസ വരദൻ ചെന്നൈയ്ക്കടുത്തുള്ള പൊന്നേരി എന്ന ഗ്രാമത്തിലാണ് ജനിച്ചത്.
(ജനനം:2 ജനുവരി 1940) വിദ്യാഭ്യാസം
1959 ൽ മദ്രാസ് പ്രെസിഡെൻസി കോളേജിൽ നിന്നു ബിരുദം നേടുകയും തുടർന്ന് കൊൽക്കത്തയിലെ  ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ടിൽ ചേരുകയും ചെയ്തു.
1963 ൽ അവിടെനിന്നു തന്നെ ഡോക്ടറേറ്റും നേടി.
ഉപരിപഠനങ്ങൾക്കും ഗവേഷണത്തിനുമായി അമേരിയ്ക്കയിൽ താമസമാക്കിയ വരദൻ 1963 മുതൽ66 വരെ ന്യൂയോർക്കിലെ കുറാന്റ് ഇൻസ്റ്റിറ്റ്യൂട്ട് ഓഫ് മാത്തമാറ്റിക്കൽ സയൻസി ൽ പോസ്റ്റ് ഡോക്ടറൽ ഫെലോ ആയി ഗവേഷണം തുടർന്നു.
ഭൗതിക,ഗണിത, ജീവശാസ്ത്രമേഖലകളിൽ വളരെ പ്രാധാന്യമുള്ള ഡിഫ്യൂഷൻ പ്രോസസസ്സ്, ബ്രൗണിയൻ മോഷൻ, ലാർജ് ഡിവിയേഷൻസ് എന്നിവയിലെ സംഭാവനകൾ ശ്രദ്ധേയമായവയാണ്.
പ്രധാന ബഹുമതികൾ നാഷനൽ മെഡൽ ഓഫ് സയൻസ്(2010) ബിർഖോഫ് പുരസ്കാരം ലിറോയ് .
പി.സ്റ്റീൽ പുരസ്കാരം  (1996) ആബൽ സമ്മാനം( 2007) പദ്മഭൂഷൺ (2008) ലേഖനങ്ങൾ Convolution Properties of Distributions on Topological Groups .
Dissertation, Indian Statistical Institute, 1963.
{{ cite journal }} : Unknown parameter | coauthors= ignored ( | author= suggested) ( help ) (with M. D. Donsker) (with M. D. Donsker) Asymptotic evaluation of certain Markov process expectations for large time.
I, Communications on Pure and Applied Mathematics 28 (1975), pp. 1–47; part II, 28 (1975), pp. 279–301; part III, 29 (1976), pp. 389–461; part IV, 36 (1983), pp. 183–212.
അവലംബം പുറംകണ്ണികൾ Sathamangalam Ranga Iyengar Srinivasa Varadhan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
S. R. Srinivasa Varadhan , home page at the Courant Institute .
S. R. Srinivasa Varadhan at the Mathematics Genealogy Project .
എസ്.എൽ. ബെൻഫിക്ക
പോർച്ചുഗളിലെ ലിസ്ബണിലെ ഒരു സ്പോർട്സ് ക്ലബ് ആണ് സ്‌പോർട് ലിസ്ബോയ ഇ ബെൻഫിക്ക അഥവാ ബെൻഫിക്ക എന്ന പേരിൽ അറിയപ്പെടുന്നത്.
1904 ൽ ഫെബ്രുവരി 28 ന് സ്പോർട്ട് ലിസ്ബോയാ എന്ന പേരിൽ ആണ് ഈ ക്ലബ്ബ് സ്ഥാപിക്കപ്പെട്ടത്.
പരുന്തുകൾ (അഗ്യൂയസ്) എന്ന വിളിപ്പേരുള്ള ടീമാണ് ബെൻഫിക്ക.
ചരിത്രം ആരംഭ തലക്കെട്ടുകൾ (1904–50)
1908 ൽ സെപ്റ്റംബർ 13 ന്, സ്പോർട്സ് ലിസ്ബോവയെ ഗ്രൂപോ സ്പോർട്സ് ബെഞ്ചിക്കയെ പരസ്പര ധാരണയിൽ ഏറ്റെടുത്ത് സ്പോർട്സ് ലിസ്ബായി ഇ ബെൻഫിക്ക എന്നാക്കി മാറ്റി.
ക്ലബ്ബ് ലയനശേഷം അവർ തങ്ങളുടെ ക്ലബ്ബ് പ്രവർത്തനങ്ങൾ തുടർന്നു.
ലയനശേഷം സ്പോർട്സ് ലിസ്ബോ, അവരുടെ ഫുട്ബോൾ ടീം, ഷർട്ടിന്റെ നിറം, കഴുകൻ ചിഹ്നം, മുദ്രാവാക്യം എന്നിവ നിലനിർത്തുകയും ചെയ്തു.
ഗ്രൂപോ സ്പോർട്സ് ബെൻഫിക്ക, ക്യാമ്പോ ഡാ ഫിയെറ്റീറ എന്ന അവരുടെ ഫുട്ബോൾ മൈതാനം നിലനിർത്തി.
The first Benfica team (1904) സുവർണ വർഷങ്ങൾ മങ്ങുന്നു (1950–94) José Águas (left) as Benfica captain before the 1962 European Cup final
ബെൻഫിക്കയുടെ ആദ്യത്തെ അന്തർദേശീയ വിജയം 1950 ൽ അവർ ലാറ്റിൻ കപ്പ് നേടി നേടിയത്മുതലാണ്.
തിരിച്ചുവരവ് (1994–) Celebration of the 2004–05 league title at the Estádio da Luz മത്സരങ്ങൾ അണ്ടർ-17 ടീം
ബെൻഫിക്ക ഇന്ത്യ അണ്ടർ-17 ടീം മത്സരം.
ഷർട്ടും ചിഹ്നവും 1904–1908(Sport Lisboa) 1906–1908(Grupo Sport Benfica) 1908–1930 1930–1999 അവലംബം കൂടുതൽ വായിക്കാൻ {{ cite book }} :  CS1 maint: location missing publisher ( link ) {{ cite book }} : Invalid | ref=harv ( help ) പുറം താളുകൾ S.L. Benfica Archived 2018-04-08 at the Wayback Machine at LPFP (in English) (in Portuguese)
ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞർ
ലോകമെമ്പാടുമായി ഏറ്റവും കൂടുതൽ കോപ്പി സംഗീത ആൽബങ്ങളും ഗാനങ്ങളും (Records) വിറ്റഴിച്ച സംഗീത കലാകാരന്മാരുടെ പട്ടികയാണിത്.
ഏറ്റവും കുറഞ്ഞത് 7.5 കോടി വിറ്റഴിച്ചവരാണ് ഈ പട്ടികയിൽ ഉള്ളത്.
കിംഗ് ജോൺസ്
മലയാളത്തിലെ ഒരു കഥാകൃത്തും നോവലിസ്റ്റുമാണ് കിംഗ് ജോൺസ് .
1985 ൽ ഇടുക്കി ജില്ലയിൽ  ജനിച്ച അദ്ദേഹത്തിന്റെ ടണൽ 33 എന്ന പുസ്തകം  2021 ലെ കേരളസാഹിത്യഅക്കാദമി യുടെ   കനകശ്രീ എൻഡോവ്മെന്റ് പുരസ്‌കാരം നേടി.
2019 ൽ ഡിസി ബുക്ക്സ് നടത്തിയ  ശില്പശാലയിലൂടെയാണ് നോവൽ രചനയിലേക്ക് കടന്നുവരുന്നത്.
ബെന്യാമീനു മായി ചേർന്ന് പുഴമീനുകളെ കൊല്ലുന്ന വിധം എന്ന പരീക്ഷണ നോവലിന്റെ രചനയിൽ 11 യുവ എഴുത്തുകാർക്കൊപ്പം പങ്കാളിയായി.
ഖസാക്കിന്റെഇതിഹാസം സുവർണ്ണ ജൂബിലി സ്മാരക നോവൽ പുരസ്കാരം നേടിയ ചട്ടമ്പിശാസ്ത്രമാണ് ഏറ്റവും ശ്രദ്ധേയമായ പുസ്തകം.
അറബി ഭാഷയിലേക്കു മൊഴിമാറ്റം ചെയ്യാനുള്ള മലയാള നോവലുകളുടെ പട്ടികയിൽ ചട്ടമ്പിശാസ്ത്രം ഉൾപ്പെടുത്തിയതായി റിയാദ് അന്താരാഷ്ട്ര പുസ്തകോത്സവത്തിന്റെ പശ്ചാത്തലത്തിൽ അറിയിപ്പുണ്ടായി.
2023 ലെ കേരള ലിറ്ററേച്ചർ ഫെസ്റ്റിവ ലിൽ സർക്കാർ എന്ന നോവലിനെ ആസ്പദമാക്കി  നോവലിന്റെ രാഷ്ട്രീയ വായന എന്ന വിഷയത്തിൽ  സംസാരിച്ചു.
ടണൽ 33 എന്ന കൃതി  2019 ലെ പൂന്താനം അവാർഡും തോപ്പിൽ രവി സാഹിത്യ പുരസ്കാരം പ്രത്യേക ജൂറി അവാർഡും നേടി.
2010 മുതൽ 2019 വരെയുള്ള ഒരു ദശാബ്ദത്തിനിടെ മലയാളത്തിൽ  പ്രസിദ്ധീകരിച്ച ഏറ്റവും മികച്ച അഞ്ച് കവിതാസമാഹാരങ്ങളിൽ ഒന്നായി ടണൽ 33 യെ മാതൃഭൂമി പട്ടികയിൽ ഉൾപ്പെടുത്തി.
രചനാ പരീക്ഷണങ്ങളും ആഖ്യാന ശൈലിയും കൊണ്ട് ശ്രദ്ധേയമായ ഡി.സി. ബുക്ക്സ് നോവൽ പുരസ്കാരം നേടിയ ചട്ടമ്പിശാസ്ത്രം ആദ്യ നോവലാണ്.
കൊള്ളിയാൻതീറ്റ എന്ന കഥാസമാഹാരം കേസരി പുരസ്കാരം നേടി.
പൗരത്വഭേദഗതിനിയമത്തെ ആസ്പദമാക്കി എഴുതിയ സർക്കാർ എന്ന രണ്ടാമത്തെ നോവൽ 2022  ൽ ഡിസിബുക്ക്സ് പ്രസിദ്ധീകരിച്ചു.
സർക്കാർ എന്ന നോവൽ സാഹിത്യ മേഖലയിലുള്ള സംഭാവനകൾക്ക് നൽകുന്ന കേരള സംസ്ഥാന യുവജനക്ഷേമ ബോർഡിന്റെ 2022ലെ  സ്വാമി വിവേകാനന്ദൻ യുവപ്രതിഭാ പുരസ്കാരം  നേടി.
പാൻ ഇന്ത്യൻ സ്വഭാവമുള്ളതും മാജിക്കൽ റിയലിസം നിറഞ്ഞതും എന്നാണ് ജോൺസിന്റെ രചനാശൈലി വിശേഷിപ്പിക്കപ്പെടുന്നത്.
ഈ ശൈലി സാവധാനത്തിൽ ഉള്ള വായനയിലൂടെ പല അടരുകളിലേയ്ക്ക് ആസ്വാദനത്തെ വികസിപ്പിക്കാനുള്ള അവസരം ഒരുക്കുന്നു എന്ന്  നിരൂപകർ വിലയിരുത്തുന്നു.
നിലവിലുള്ള രചനാ സങ്കേതങ്ങളെ മാറ്റിമറിക്കുന്ന ഘടനയും ഭാവുകത്വവുമായി നോവൽ എന്ന കലാരൂപത്തെ തന്നെ അട്ടിമറിച്ചും ഉടച്ചുവാർത്തും സൃഷ്ടിക്കുന്ന വിമത രചനയുടെ സൗന്ദര്യമാണ് ചട്ടമ്പിശാസ്ത്രത്തിന്റേത്.
നോവലിനുള്ളിലെ നോവലും ചിത്രങ്ങളും രേഖകളും സ്‌ക്രീൻഷോട്ടുകളും ശ്രേണിയിലല്ലാത്ത അധ്യായങ്ങളും എന്നിങ്ങനെ ഘടനാപരമായ പരീക്ഷണങ്ങൾ കൊണ്ട് നിറഞ്ഞതാണ് അദ്ദേഹത്തിന്റെ എല്ലാ രചനകളും.
അവലംബം ↑ കേരള സാഹിത്യ അക്കാദമി പുരസ്കാരം 2021 ↑ കേരള സാഹിത്യ അക്കാദമി ഔദ്യോഗിക വെബ്സൈറ്റ് ↑ മാതൃഭൂമി ന്യൂസ് ഡിസംബർ 29, 2019 ↑ മലയാള മനോരമ ഡിസംബർ 14, 2020 ↑ സമകാലിക മലയാളം മെയ് 16,2021 ↑ റിപ്പോർട്ട് , ദി ക്യൂ സെപ്തംബർ 13, 2021 ↑ മാധ്യമം ഒക്ടോബർ 7, 2022 ↑ ↑ ↑ മാതൃഭൂമി ഡിസംബർ 29, 2019 ↑ മാധ്യമം മെയ് 17, 2021 ↑ https://malayalam.news18.com മെയ് 17, 2021 ↑ മാതൃഭൂമി ഏപ്രിൽ 24,2023 ↑ https://www.dcbooks.com ജനുവരി 13,2023 ↑ ↑ കേരള ന്യൂസ്, പബ്ലിക് റിലേഷൻസ് ഡിപ്പാർട്ട്മെന്റ് ഫെബ്രുവരി 6, 2025 ↑ ↑
അമോണിയം നൈട്രൈറ്റ് ഇംഗ്ലീഷ് വിലാസം https://ml.wikipedia.org/wiki/Ammonium_nitrite
നൈട്രസ് ആസിഡിന്റെ അമോണിയം സാൾട്ട് ആണ് അമോണിയം നൈട്രൈറ്റ് , NH 4 NO 2 .
ഇത്   വളരെ അസ്ഥിരമായതിനാൽ, ശുദ്ധമായ രൂപത്തിൽ ഉപയോഗിക്കുന്നില്ല.
മാത്രമല്ല അന്തരീക്ഷ ഊഷ്മാവിൽ പോലും വെള്ളം നൈട്രജൻ എന്നിവയായി വിഘടിക്കുന്നു.
ജലീയ അമോണിയയിൽ നൈട്രജൻ ഡൈ ഓക്സൈഡ് , നൈട്രിക് ഓക്സൈഡ് എന്നിവ തുല്യ ഭാഗങ്ങൾ പ്രവർത്തിപ്പിച്ച് തയ്യാറാക്കാം.
അമോണിയ, ഓസോൺ അല്ലെങ്കിൽ ഹൈഡ്രജൻ പെറോക്സൈഡ് ഉപയോഗിച്ച് ഓക്സിജനേഷൻ നടത്തിയും അമോണിയം നൈട്രൈറ്റ് നിർമ്മിക്കാവുന്നതാണ്.
ഭൗതിക, രാസിക ഗുണവിശേഷങ്ങൾ
60-70° C താപനിലയിൽ അമോണിയം നൈട്രൈറ്റ് പൊട്ടിത്തെറിച്ചേക്കാം.
വരണ്ട പരൽ രൂപത്തേക്കാൾ സാന്ദ്രീകൃത ജലീയ ലായനിയിൽ ലയിക്കുമ്പോൾ വേഗത്തിൽ വിഘടിക്കും.
അന്തരീക്ഷ ഊഷ്മാവിൽ പോലും ഈ സംയുക്തം , വെള്ളം നൈട്രജൻ എന്നിവയായി വിഘടിക്കുന്നു.
NH 4 NO 2 ⟶ N 2 + 2 H 2 O {\displaystyle {\ce {NH4NO2 - ചൂടാകുമ്പോൾ അല്ലെങ്കിൽ ആസിഡിന്റെ സാന്നിധ്യത്തിൽ വെള്ളം , നൈട്രജൻ എന്നിവയായി വിഘടിക്കുന്നു.
ഉയർന്ന പിഎച്ചിലും കുറഞ്ഞ താപനിലയിലും അമോണിയം നൈട്രൈറ്റ് ലായനി സ്ഥിരതയുള്ളതാണ്.
പി.എച്ച്. മൂല്യം 7.0 ലും കുറയുന്നുണ്ടെങ്കിൽ, അത് ഒരു സ്ഫോടനത്തിലേക്ക് നയിച്ചേക്കാം.
അമോണിയ ലായനി ചേർത്ത് സുരക്ഷിതമായ പി.എച്ച് നിലനിർത്താൻ കഴിയും.
അമോണിയം നൈട്രൈറ്റിന്റെ അമോണിയ അനുപാതം 10% ന് മുകളിലായിരിക്കണം.
അമോണിയം നൈട്രേറ്റ് അവലംബം
ഒന്നാം ബുദ്ധമതസമിതി ഇംഗ്ലീഷ് വിലാസം https://ml.wikipedia.org/wiki/First_Buddhist_council രാജ്ഗീറിലെ ആദ്യത്തെ ബുദ്ധസമിതി, ശ്രാവസ്തിയിലെ നവ ജേതവനയിലെ ചിത്രം ഒന്നാം ബുദ്ധമതസമിതി നടന്നു എന്നു കരുതപ്പെടുന്ന രാജ്ഗിറിലെ,സപ്തപർണി ഗുഹ
ഗൗതമ ബുദ്ധന്റെ മരണശേഷം (400 ബി.സി.ഇ )വിളിച്ച ബുദ്ധമതത്തിലെ മുതിർന്ന സന്യാസിമാരുടെ ഒത്തുചേരലായിരുന്നു ഒന്നാം ബുദ്ധമത സമിതി .
ഥേരവാദ ബുദ്ധമതവിഭാഗത്തിലെ വിനയ പിടകത്തിലും  സംസ്കൃതബുദ്ധമത ഗ്രന്ഥങ്ങളിലും ഈ ഒത്തുചേരൽ പരാമർശിച്ചിട്ടുണ്ട്.
ബുദ്ധസൂത്രങ്ങൾക്ക് പുറത്തുനിന്നുള്ള തെളിവുകളുടെ അഭാവത്തിൽ ചില പണ്ഡിതന്മാർ സംഭവത്തിന്റെ ചരിത്രപരതയെക്കുറിച്ച് സംശയം പ്രകടിപ്പിച്ചിട്ടുണ്ട്.
ബുദ്ധന്റെ മരണത്തെത്തുടർന്ന്‌ ധമ്മത്തിലെയും വിനയത്തിലെയും ഉള്ളടക്കങ്ങൾ‌ അംഗീകരിക്കുന്നതിന്‌ മൂന്ന്‌ മാസത്തിനുശേഷം 500 അരഹന്തന്മാരുടെ ഒരു സമിതി രാജ്ഗീറിൽ‌ (സംസ്‌കൃതം: രാജഗൃഹ) നടന്നു.
ബുദ്ധന്റെ മരണശേഷം, ബുദ്ധന്റെ പ്രധാനപ്പെട്ട 499 അരഹന്തന്മാരും അപ്പോൾ സോതപന്നനും ആയിരുന്ന ആനന്ദനും സമിതിയിൽ പങ്കെടുക്കാൻ നിയോഗിക്കപ്പെട്ടിരുന്നു.
എന്നാൽ ബുദ്ധസമിതിയുടെ അന്ന് പ്രഭാതത്തിൽ ആനന്ദൻ അരഹന്തപ്രാപ്തി കൈവരിച്ചു.
അജാതശത്രുവിന്റെ രക്ഷാകർതൃത്വത്തിൽ മഹാകശ്യപനാണ് യോഗത്തിന് നേതൃത്വം നൽകിയത്.
ബുദ്ധന്റെ വാക്കുകളും ( സൂത്തങ്ങളും ) സന്യാസശിക്ഷണവും നിയമങ്ങളും ( വിനയ ) സംരക്ഷിക്കുക എന്നതായിരുന്നു ഇതിന്റെ ലക്ഷ്യം.
പ്രാധാന്യം കുറഞ്ഞ നിയമങ്ങൾ നിർത്തലാക്കാൻ ബുദ്ധൻ സംഘത്തെ അനുവദിച്ചെങ്കിലും, വിനയത്തിലെ എല്ലാ നിയമങ്ങളും പാലിക്കാൻ സംഘം ഏകകണ്ഠമായി തീരുമാനമെടുത്തു.
ആനന്ദൻ സൂത്തങ്ങൾ പാരായണം ചെയ്തു.
ഓരോ സൂത്തവും ആരംഭിക്കുന്നത് ഇങ്ങനെയാണ് ' ഇപ്രകാരം ഞാൻ കേട്ടിട്ടുണ്ട് ' (പാലിയിൽ: ഇവെം മി സുതം ).
സന്യാസി ഉപാലി  വിനയപിടകം ചൊല്ലി.
ത്രിപിടകങ്ങളിലെ മൂന്നാമത്തെ പ്രധാന വിഭാഗമായ അഭിധമ്മപിടകത്തെ സംബന്ധിച്ചിടത്തോളം, അതിലെ ഭാഷയിലും ശൈലികളിലും ഉള്ള വ്യത്യാസങ്ങളെ അടിസ്ഥാനമാക്കി പാശ്ചാത്യപഠനങ്ങൾ സൂചിപ്പിക്കുന്നത് അഭിധമ്മപിടകം 300 ബി.സി.ഇ യോടുകൂടി രചിച്ചതാകാം എന്നാണ്.
അഭിധമ്മപിടകം മനഃപാഠമാക്കി പരിപാലിക്കുന്ന അഥകഥാ-ആചാര്യൻമാർ പുലർത്തുന്ന ഥേരവാദപാരമ്പര്യങ്ങൾ പ്രകാരം, അഭിധമ്മപിടകത്തിന്റെ ആറു പ്രമാണസംഹിതകളും അതിന്റെ ഒരു മടികവും ("മടിക", പാലിയിൽ മാട്രിക്സ് എന്നർത്ഥം വരുന്നു. അഭിധമ്മപിടകത്തിലെ ഓരോ അധ്യായത്തിലേയും വർഗ്ഗീകരണങ്ങളാണ് മടിക കൊണ്ടുദ്ദേശിക്കുന്നത്) പുരാതനമായ അഥകഥായും (വ്യാഖ്യാനം)  ആദ്യബുദ്ധമതസമിതിയിൽ  സൂത്ത വിഭാഗത്തിൽ ഉൾപ്പെടുത്തിയിരുന്നു.
സൂത്തയിൽ നിന്ന് വ്യത്യസ്തമാണ് അഭിധമ്മപിടകത്തിന്റെ ശൈലി.
അഭിധമ്മപിടകം രചിച്ചത് സാരിപുത്തയാണ്.
പാരമ്പര്യപ്രകാരം ആദ്യത്തെ സമിതി ഏഴുമാസം നീണ്ടുനിന്നു.
എന്നാൽ മുഴുവൻ സംഹിതയും ആദ്യസമിതിയിൽ ചൊല്ലപ്പെട്ടിരുന്നു എന്ന വിവരണത്തിൽ ചരിത്രകാരന്മാർ സംശയം പ്രകടിപ്പിക്കുന്നു.
എന്നിരുന്നാലും, വിനയപിടകത്തിന്റേയും , സൂത്തപിടകത്തിന്റേയും ആദ്യകാലപാഠങ്ങൾ സമിതിയിൽ പാരായണം ചെയ്തിരിക്കാമെന്നു കരുതുന്നു.
ഓറിയന്റലിസ്റ്റുകളായ ലൂയിസ് ഡി ലാ വല്ലേ-പുസിൻ, ഡി.പി. മിനയേഫ് തുടങ്ങിയ ചില പണ്ഡിതന്മാർ ബുദ്ധന്റെ മരണശേഷം സമ്മേളനങ്ങൾ നടന്നിരിക്കാമെന്ന് കരുതുന്നു.
എങ്കിലും ഒന്നാം സമിതിക്കു മുമ്പോ ശേഷമോ നടന്ന ചില സംഭവങ്ങളും സമിതിയിൽ പരാമർശിക്കുന്ന ചില വ്യക്തികളും മാത്രം ചരിത്രപരമെന്നു പരിഗണിക്കുന്നു.
ബുദ്ധമതചരിത്രകാരന്മാരായ ആൻഡ്രെ ബാരൂ, ഇൻഡോളജിസ്റ്റായ ഹെർമൻ ഓൾഡെൻബെർഗ് എന്നിവർ, ആദ്യത്തെ ബുദ്ധസമിതിയുടെ വിവരണം രണ്ടാം ബുദ്ധസമിതിക്ക് ശേഷം രണ്ടാമത്തെ സമിതിയെ അടിസ്ഥാനമാക്കി എഴുതിയതാകാമെന്നു കരുതുന്നു.
പാലിഗ്രന്ഥങ്ങളും സംസ്‌കൃതപാരമ്പര്യങ്ങളും തമ്മിലുള്ള സാദൃശ്യം അടിസ്ഥാനമാക്കി, പുരാവസ്തു ഗവേഷകനായ ലൂയിസ് ഫിനോട്ട്, ഇൻഡോളജിസ്റ്റ് ഇ.
ഒബർമില്ലർ, ഒരു പരിധിവരെ ഇൻഡോളജിസ്റ്റ് നളിനാക്ഷ ദത്ത് എന്നിവർ ആദ്യത്തെ സമിതിയുടെ വിവരണം ആധികാരികമാണെന്ന് കരുതുന്നു.
ഇൻഡോളജിസ്റ്റ് റിച്ചാർഡ് ഗൊംബ്രിച്ച്, ഭിക്കു സുജാതോയുടേയും ഭിക്കു ബ്രഹ്മലിയുടേയും വാദത്തെ അടിസ്ഥാനമാക്കി, പറയുന്നു, "ഒന്നാം ബുദ്ധസമിതിയിൽ ബുദ്ധശിഷ്യനായ ആനന്ദനിലൂടെ പാലിയിലുള്ള ബുദ്ധസംഹിതയുടെ പ്രധാനഭാഗങ്ങളായ, ബുദ്ധ-വചന , അതായത് 'ബുദ്ധന്റെ വാക്കുകളെ', നമുക്കു പരിരക്ഷിച്ചുവച്ചു എന്നു വിശ്വസിക്കാവുന്നതാണ്."
അവശേഷിക്കുന്ന ആറ് വിനയ പാരമ്പര്യങ്ങളിലും ഒന്നാമത്തെയും രണ്ടാമത്തെയും സമിതികളുടെ വിവരങ്ങൾ പൂർണ്ണമായോ ഭാഗികമായോ അടങ്ങിയിരിക്കുന്നു ഒപ്പം അവയുടെ വിശദാംശങ്ങൾ യോജിക്കുന്നു.
ആദ്യത്തെ സമിതിയുടെ കഥ ബുദ്ധന്റെ അവസാന നാളുകളുടെയും മരണത്തിന്റേയും മഹാപരിനിബ്ബാന സൂത്തത്തിലും ആഗമത്തിലും പറഞ്ഞ കഥയുടെ തുടർച്ചയാണെന്ന് കരുതപ്പെടുന്നു.
ഈ രണ്ട് ഗ്രന്ഥങ്ങളും തമ്മിലുള്ള പരസ്പരബന്ധത്തിന്റെയും തുടർച്ചയുടെയും അടിസ്ഥാനത്തിൽ, പിന്നീട് സുത്തപിടകവും വിനയപിടകവും ആയി വിഭജിക്കപ്പെട്ട ഒറ്റ ആഖ്യാനത്തിൽ നിന്നാണ് മേൽപ്പറഞ്ഞ കഥകൾ ഉടലെടുത്തതെന്നു ലൂയിസ് ഫിനോട്ട് നിഗമനത്തിലെത്തി.
മിക്ക ബുദ്ധമതപാരമ്പര്യങ്ങളിലും, ഒന്നാം സമിതിയുടെ വിവരങ്ങൾ വിനയപിടകത്തിലെ സ്കന്ധക വിഭാഗത്തിന്റെ അവസാനത്തിലും പക്ഷേ ഏതെങ്കിലും അനുബന്ധങ്ങൾക്ക് മുമ്പായുമാണ് അവതരിക്കപ്പെട്ടിരിക്കുന്നത്.
ഓപുസ് ദേയി ഇംഗ്ലീഷ് വിലാസം https://ml.wikipedia.org/wiki/Opus_Dei
റോമൻ കത്തോലിക്കാ സഭയുടെ ഒരു സ്ഥാപനമാണ് ഓപുസ് ദേയി .
ദി പ്രിലേച്ചർ ഓഫ് ദി ഹോളി ക്രോസ് ആൻഡ് ഓപുസ് ദേയി ( ലത്തീൻ : Praelatura Sanctae Crucis et Operis Dei ) എന്നായിരുന്നു ഇതിന്റെ മുൻപത്തെ പേര്.
എല്ലാവർക്കും വിശുദ്ധിയിലേയ്ക്കെത്താനുള്ള ക്ഷണമുണ്ടെന്നും സാധാരണ ജീവിതമാണ് വിശുദ്ധിയിലേയ്ക്കുള്ള ഒരു വഴി എന്നുമാണ് ഓപുസ് ദേയി പഠിപ്പിക്കുന്നത്.
അംഗങ്ങളിൽ ഭൂരിപക്ഷവും സാധാരണക്കാരാണ്.
സെക്യുലാർ പാതിരിമാരെ ഒരു ബിഷപ്പിന്റെ മേൽനോട്ടത്തിൽ തിരഞ്ഞെടുക്കുകയും മാർപ്പാപ്പ നിയമിക്കുകയുമാണ് ചെയ്യുന്നത്.
ദൈവികപ്രവൃത്തി എന്നാണ് ലാറ്റിബ് ഭാഷയിൽ ഓപുസ് ദേയി എന്ന വാക്കിനർത്ഥം.
1928-ൽ സ്പെയിനിൽ കത്തോലിക്കാ പാതിരിയായ വിശുദ്ധ ഹോസെമരിയ എസ്ക്രിവാ ആ‌ണ് ഓപുസ് ദേയി ആരംഭിച്ചത്.
1950-ൽ പോപ്പ് പയസ് പന്ത്രണ്ടാമനാണ് ഈ സംഘടനയ്ക്ക് അന്തിമ അംഗീകാരം നൽകിയത്.
1982-ൽ ജോൺ പോൾ രണ്ടാമൻ മാർപ്പാപ്പ ഇതിനെ ഒരു വ്യക്തിഗത പ്രിലേച്ചർ ആക്കി മാറ്റി.
ഭൂമിശാസ്ത്രപരമായ രൂപതാവിഭജനത്തിനപ്പുറം ഓപുസ് ദേയി അംഗങ്ങളുടെ മേൽ അധികാരമുണ്ടായിരിക്കുക ഓപുസ് ദേയി ബിഷപ്പുമാർക്കായിരിക്കും (അവർ എവിടെയായിരുന്നാലും) എന്നാണ് ഈ തീരുമാനത്തിന്റെ അർത്ഥം.
2010-ൽ ഈ സഭയിൽ 90,260 അംഗങ്ങളുണ്ടായിരുന്നു.
ഇതിൽ 88,245 പേർ അൽമായരും 2,015 പേർ പാതിരിമാരുമായിരുന്നു.
ഇതുകൂടാതെ ഓപുസ് ദേയിയുടെ പ്രീസ്റ്റ്‌ലി സൊസൈറ്റി ഓഫ് ഹോളി ക്രോസിലെ രൂപതാപാതിരിമാർ 2005-ൽ രണ്ടായിരത്തോളമുണ്ടായിരുന്നു.
90-ലധികം രാജ്യങ്ങളിൽ ഓപുസ് ദേയിക്ക് അംഗങ്ങളുണ്ട്.
ഉദ്ദേശം 70% അംഗങ്ങൾ സ്വന്തം വീടുകളിലാണ് താമസിക്കുന്നത്.
ഇവർക്ക് സ്വകാര്യ ജോലികളുമുണ്ട്.
ബാക്കി 30% പേർ ദാമ്പത്യജീവിതം ഉപേക്ഷിച്ചവരാണ്.
ഇതിൽ ഭൂരിപക്ഷവും ഓപുസ് ദേയി കേന്ദ്രങ്ങളിലാണ് താമസിക്കുന്നത്.
ദൈനംദിന ജീവിതത്തിൽ കത്തോലിക്കാ ആത്മീയത പാലിക്കേണ്ടതുസംബന്ധിച്ച് ഓപുസ് ദേയി പരിശീലനപരിപാടികൾ നടത്താറുണ്ട്.
സാമൂഹ്യ സേവനം , വ്യക്തിപരമായ സഹായങ്ങൾ എന്നിവ കൂടാതെ ഓപുസ് ദേയി സർവ്വകലാശാലകൾ, സ്കൂളുകൾ, പ്രസിദ്ധീകരണശാലകൾ, സാങ്കേതിക, കാർഷിക വിദ്യാഭ്യാസകേന്ദ്രങ്ങൾ എന്നിവ നടത്തുന്നുണ്ട്.
കത്തോലിക്കാ സഭയ്ക്കുള്ളിലെ ഏറ്റവും വിവാദകേന്ദ്രമായ പ്രസ്ഥാനമാണ് ഓപുസ് ദേയി എന്ന് അഭിപ്രായമുണ്ടായിട്ടുണ്ട്.
എതിരാളികൾ കെട്ടിച്ചമച്ചതാണ് ഓപുസ് ദേയിക്കെതിരായ മിക്ക ആരോപണ‌ങ്ങളും എന്ന് ഇതെപ്പറ്റി അന്വേഷിച്ച പല പത്രപ്രവർത്തകരും അഭിപ്രായപ്പെട്ടിട്ടുണ്ട്.
ഓപുസ് ദേയിയോടുള്ള എതിർപ്പ് വൈരുദ്ധ്യത്തിന്റെ ദൃഷ്ടാന്തമായി പറയപ്പെടുന്നു.
പല പോപ്പുകളും മറ്റ് കത്തോലിക്കാ നേതാക്കളും ഈ പ്രസ്ഥാനം കത്തോലിക്കാ വിശ്വാസങ്ങളോട് കാണിക്കുന്ന കൂറിനെയും ജോലിയുടെ മൂല്യം സംബന്ധിച്ച പുരോഗമനാത്മകമായ പാഠങ്ങളെയും മറ്റും ശ്ലാഖിച്ചിട്ടുണ്ട്.
2002-ൽ ജോൺ പോൾ രണ്ടാമൻ മാർപ്പാപ്പ ഓപുസ് ദേയി സ്ഥാപകനായ എസ്ക്രിവായെ വിശുദ്ധനായി പ്രഖ്യാപിക്കുകയുണ്ടായി.
"സാധാരണ ജീവിതത്തിന്റെ വിശുദ്ധൻ" എന്നാണ് മാർപ്പാപ്പ ഇദ്ദേഹത്തെ വിശേഷിപ്പിച്ചത്.
രഹസ്യസ്വഭാവം, വിവാദാത്മകമായ രീതിയിൽ ആളെച്ചേർക്കുന്ന മാർഗ്ഗങ്ങൾ , കൃത്യമായും നിർബന്ധമായും പാലിക്കേണ്ട ചട്ടങ്ങൾ, കുലീനത്വം, സ്ത്രീകളോടുള്ള നിഷേധനിലപാട് , ഫ്രാങ്കോയുടെ ഭരണകൂടം പോലെ വലതുപക്ഷ നിലപാടുക‌ളുള്ളതോ ദുർഭരണം നടത്തുന്നതോ ആയ ഭരണകൂടങ്ങളെ പിന്തുണയ്ക്കുകയോ അവയുടെ ഭാഗമാവുകയോ ചെയ്യുക എന്നിവയൊക്കെയാണ് ഓപുസ് ദേയിയ്ക്ക് എതിരേ ഉന്നയിക്കപ്പെടുന്ന വിമർശനങ്ങൾ.
ഓപുസ് ദേയിയുടെ ചില അംഗങ്ങൾ സ്വയം പീഠനവും നടത്താറുണ്ടെന്നതും കത്തോലിക്കാ സഭയ്ക്കുള്ളിൽ തന്നെ ഓപുസ് ദേയി സ്വയം ഭരണവും കൂടുതൽ സ്വാധീനവും തേടുന്നു എന്നതും വിമർശനത്തിന് കാരണമായിട്ടുണ്ട്.
അടുത്തകാലത്തായി ദി ഡാവിഞ്ചി കോഡ് എന്ന നോവലും ഇതിന്റെ 2006-ലെ ചലച്ചിത്ര രൂപവും ഓപുസ് ദേയി എന്ന സംഘടനയ്ക്ക് വലിയതോതിൽ ശ്രദ്ധ ലഭിക്കാൻ കാരണമായിട്ടുണ്ട്.
ഇവ തെറ്റിദ്ധരിപ്പിക്കുന്നതാണെന്നും വസ്തുതാപരമല്ലെന്നും കത്തോലിക്കാസഭയ്ക്കെതിരാണെന്നും (മറിച്ചും) അഭിപ്രായമുണ്ടായിട്ടുണ്ട്.
അടിക്കുറിപ്പുകൾ കൂടുതൽ വായനയ്ക്ക് Allen, John, Jr. (2005).
Opus Dei: an Objective Look Behind the Myths and Reality of the Most Controversial Force in the Catholic Church , Doubleday Religion.
ISBN 0-385-51449-2 —Online excerpts: Opus Dei: An Introduction Archived 2005-12-17 at the Wayback Machine , Chapter I: A Quick Overview of Opus Dei , Chapter 7: Opus Dei and Secrecy Archived 2005-10-29 at the Wayback Machine Berglar, Peter (1994).
Life and Work of its Founder .
Scepter.
—online here Archived 2016-03-03 at the Wayback Machine De Plunkett, Patrice (2006).
L'Opus Dei : enquête sur le "monstre" .
Presses de la Renaissance Estruch, Joan (1995).
Saints and Schemers: Opus Dei and its paradoxes .
Oxford University Press—trans.
of L'Opus Dei i les seves paradoxes (in Catalan)—online Spanish version here Friedlander, Noam (2005).
"What Is Opus Dei? Tales of God, Blood, Money and Faith" Collins Brown.
ISBN 1-84340-288-2 .
ISBN 978-1-84340-288-6 .
—a book review titled "A Wholesome Reality Hides Behind A Dark Conspiracy" Archived 2011-08-05 at the Wayback Machine Hahn, Scott (2006).
Ordinary Work, Extraordinary Grace: My Spiritual Journey in Opus Dei .
Random House Doubleday Religion.